Jens Saugstad (boktrykker)

Jens Saugstad (født 24. april 1862 på Ringsaker, død 1895 på Skedsmo) var en norsk boktrykker og redaktør for avisen Akershus. Han var sønn av fotograf Johannes Saugstad (1835-1911) fra Ringsaker og Anne Maria Jensdatter f. 1830 fra Vardal.

Saugstad tok opp boktrykkerfaget og var en periode ansatt hos boktrykker Grøndahl i Kristiania. I 1886 ble Saugstad oppfordret til å etablere trykkeri i Lillestrøm og utgi avis for regionen, av stortingsmann og gårdbruker, Anders Jørgensen Veum. Ansvarlig redaktør ble stortingsmann Karender Dieseth fra Ås. Dieseth representerte Venstre og avisen Akershus var derfor opprinnelig en Venstre-avis, og Venstres amtsforening stod bak utgivelsen. 
Avisen fikk en svak start med få abonnenter og allerede høsten 1886 ble det brudd mellom Saugstad og amtsforeningen om betaling av redaktørlønna. Høyrepolitikere dannet da et aksjeselskap som overtok eierskapet, men økonomien ble ikke bedre. Saugstad overtok eierskapet og redaktørrollen. Avisen gikk stadig bedre blant annet som følge av styrket økonomisk konjunktur, økt annonsetilgang og støtte fra sagbrukseierne. Avisen Akershus fortsatte som høyreorgan. 

Da Saugstad døde i 1893 tok hans kone, Bertha Saugstad, over trykkeriet og stod for utgivelsen fram til 1901. Hun solgte avisen til boktrykker Magnus Arnesen som drev den til 1915. Avisen Akershus ble da drevet som aksjeselskap frem til den ble avviklet 23. desember 1966.

Jens og Bertha giftet seg i 1888 og fikk tre barn, Ole (1889-1991), Johannes (1887-1941) og Bertha (1895-1945, gift Evjen). Via Johannes er de oldeforeldre til sakprosaforfatteren Even Saugstad,

Referanser

Litteratur 

Hals, Harald: Lillestrøms historie. I. Lillestrøm 1978. .
Monsen, Otto 1997: «Romerikspressen gjennom tidene. 1824-1970.» I Årbok 1997. Arbeiderbevegelsens historielag i Akershus. Lillestrøm.

Norske boktrykkere
Norske redaktører
Norske forleggere
Personer fra Ringsaker kommune
Fødsler i 1862
Dødsfall i 1911
Dødsdato ikke oppgitt